b'\n_START_ARTICLE_\nVirtsu\n_START_PARAGRAPH_\nVirtsu (saks. Werder) on pienkauppala (viroksi alevik) L\xc3\xa4\xc3\xa4nerannan kunnassa P\xc3\xa4rnumaan maakunnassa Virossa. Vuonna 2005 asukasluku oli 736 henke\xc3\xa4. Virtsun satamasta on lauttayhteys Muhun saarelle Kuivastuun._NEWLINE_Vuosina 1931\xe2\x80\x931968 k\xc3\xa4yt\xc3\xb6ss\xc3\xa4 ollut Rapla\xe2\x80\x93Virtsu-rata johti 68 kilometrin matkan Raplasta Virtsun satamaan._NEWLINE_Virtsun satamassa sijaitseva majakka on rakennettu vuonna 1951 toisessa maailmansodassa tuhoutuneen tilalle. Majakoita on paikalla ollut useita jo 1800-luvulta l\xc3\xa4htien.'